
ОБЩИНСКИ СЪВЕТ- ПИРДОП
2070 град Пирдоп, пл. „Тодор Влайков” №2; тел.: 07 181/52 42, факс: 07 181/57 01;
е-mail: obs@pirdop.egov.bg 
				
ПРОТОКОЛ
ОТ ЗАСЕДАНИЕ НА ПОСТОЯННАТА КОМИСИЯ ЗДРАВЕОПАЗВАНЕ, СОЦИАЛНА ПОЛИТИКА, ОБРАЗОВАНИЕ, ВЕРОИЗПОВЕДАНИЯ, ОБЩЕСТВЕН РЕД, КУЛТУРА, МЛАДЕЖТА, СПОРТ И ТУРИЗЪМ КЪМ ОБЩИНСКИ СЪВЕТ — ПИРДОП, ПРОВЕДЕНО НА 26.08.2024 ГОДИНА

	
[bookmark: _Hlk172546158]Днес, 26.08.2024г. от 14.30ч. в Ритуалната зала на община Пирдоп се проведе заседание на Постоянната комисия по здравеопазване, социална политика, образование, вероизповедания, обществен ред, култура, младежта, спорт и туризъм към общински съвет — Пирдоп.
          	От състава на Постоянната комисия по здравеопазване, социална политика, образование, вероизповедания, обществен ред, култура, младежта, спорт и туризъм към общински съвет - Пирдоп присъстваха: Васил Кафеджиев, Иван Джонгов, Мария Бръмбева и Симеон Симеонов.
Постъпили са уведомления за отсъствие от заседанието от Георги Панов и Тодор Иванов.
	На заседанието присъстваха още: кмета на Община Пирдоп, кмета на кметство Душанци, зам. кмета на Община Пирдоп, общинска администрация и общински съветници.
  Заседанието на Постоянната комисия по здравеопазване, социална политика, образование, вероизповедания, обществен ред, култура, младежта, спорт и туризъм към общински съвет — Пирдоп беше открито и ръководено от Заместник председателя на постоянната комисия - г-н Васил Кафеджиев, който уведоми присъстващите за дневния ред на заседанието, предварително обявен и предоставен на всички членове на постоянната комисия. Думата беше дадена за предложения и становища по проекта за дневен ред.

В. Кафеджиев прочете проекта на дневния ред. 
С. Готев: Може ли да кажете състава на постоянната комисия. Имаме двама представители от ПП „Ние Идваме“ на заседанието. Може да гласуваме и двамата.
В. Кафеджиев: Състава на постоянната комисия по здравеопазване, социална политика, образование, вероизповедания, обществен ред, култура, младежта, спорт и туризъм към общински съвет - Пирдоп е четиричленен (Васил Кафеджиев, Иван Джонгов, Мария Бръмбева и Симеон Симеонов), 1 има неизбран Представител от ПП „Ние идваме“ и двама отсъстват (Георги Панов и Тодор Иванов).
	С. Готев: Тогава не спазваме Решение №121, по Протокол №7 от 25.07.2024г. на ОбС – Пирдоп за представител от ПП „Ние Идваме“, който имаме. В комисията трябва да присъства и член от ПП „Ние Идваме“. На заседанието от състава на  ПП „Ние идваме“ има двама представители.
В. Кафеджиев: Колеги, предложения по дневния ред?
С. Готев: Предлагам да бъде включена допълнителна точка към дневния ред, която да бъде отмяна на Решение №135, по Протокол №7 от 25.07.2024г. на ОбС - Пирдоп, поради незаконосъобразност.
М. Бръмбева допълни, че на заседанието на Постоянната комисия по икономика, общинска собственост, инвестиционна политика, териториално устройство, строителство, екология, земеделие и гори към Общински съвет — Пирдоп, Председателя на ОбС-Пирдоп каза, че няма отменени решения на ОбС – Пирдоп. Всички решения са законосъобразни и влязли в законна сила.
К. Петкова уведи, че няма постъпило предложение от ПП „Ние идваме“ за включване на представител от тяхна страна в постоянната комисия.
Бяха дадени разяснения, относно текста на Решение №135, по Протокол №7 от 25.07.2024г. на ОбС – Пирдоп, след което се пристъпи към гласуване на проекта за дневния ред.
Г-н Кафеджиев уточни, че предложения се правят с докладна записка.

На основание чл.21, ал.1,т.23 и ал.2 от Закона за местното самоуправление и местната администрация и след проведеното гласуване 	с 4 гласа „за”, 0 гласа „против” и 0 гласа „въздържал се” от състава на ЗСПОВОРКМСТ, Постоянната комисия към Общински съвет-Пирдоп беше прието следното: 

РЕШЕНИЕ :
 Заседанието да протече при следния 
ДНЕВЕН РЕД:

1. Докладна записка относно: Предложение за утвърждаване на средищни училища на територията на община Пирдоп за учебната 2024/2025г. 
                                           Докл.: Милена Мачканова – Зам.-кмет на Община Пирдоп
                                                                     /съгласно Заповед №469/07.08.2024г./

2. Докладна записка относно: Одобряване на партньорство по проект „Повишаване на капацитета на служителите на Агенцията за социално подпомагане във връзка с модернизиране на системите за социална закрила“ за надграждане на дейностите по управление и предоставяне на „приемна грижа“ на областно и национално ниво по Програма „Развитие на човешките ресурси“ 2021 – 2027.
                                           Докл.: Милена Мачканова – Зам.-кмет на Община Пирдоп
                                                                      /съгласно Заповед №469/07.08.2024г./

3. Докладна записка относно: Избор на Общински съветник за заместване на Председателя на Общински съвет – Пирдоп. 
                                                Докл.: Кристина Петкова-Председател на ОбС-Пирдоп

4. Докладна записка относно: Определяне на цялостния поимененен състав на постоянната комисия по здравеопазване, социална политика, образование, вероизповедания, обществен ред, култура, младежта, спорт и туризъм към Общински съвет — Пирдоп. 
                                               Докл.: Кристина Петкова-Председател на ОбС-Пирдоп

5. Докладна записка относно: Прекратяване дейността на временната комисия, създадена с Решение №82, по протокол №5 от 30.05.2024г. на Общински съвет – Пирдоп, по обявена открита процедура за определяне на съдебни заседатели с мандат 2024г. – 2028г. за Софийски окръжен съд.
                                                  Докл.: Кристина Петкова – Председател ОбС Пирдоп

6. Докладна записка относно: Присъждане Званието „Почетен гражданин на град  Пирдоп".
                                            Докл.: Милена Мачканова – Зам.-кмет на Община Пирдоп
                                                                     /съгласно Заповед №469/07.08.2024г./

[bookmark: _Hlk167712583]По т.1 от дневния ред думата беше дадена на г-н Ангел Геров-Кмет на Община Пирдоп, който запозна Постоянната комисия с Докладна записка относно: Предложение за утвърждаване на средищни училища на територията на община Пирдоп за учебната 2024/2025г.
Допълнителни разяснения направи г-жа Милена Мачканова – заместник кмет на Община Пирдоп.

В. Кафеджиев  даде думата за становища по Докладна записка.

По докладната записка не постъпиха предложения. Пристъпи се към гласуване.

	След проведеното гласуване  с 4 гласа „за”, 0 гласа „против” и 0 гласа „въздържал се” от състава на ПК ЗСПОВОРКМСТ, Постоянната комисия към Общински съвет-Пирдоп беше прието следното Становище: 

На основание чл. 21, ал.1, т. 23 от Закона за местното самоуправление и местната администрация , чл.53 от Закона за предучилищното и училищното образование , във връзка с чл. 3, ал. 1 и ал.2 на ПМС №128 от 29.06.2017г. за определяне на критерии за включване в Списъка на средищните училища, Постоянната комисия предлага на Общински съвет – Пирдоп да подкрепи следния проект за
 
РЕШЕНИЕ :
Упълномощава кмета на община Пирдоп да внесе  в Министерството на образованието и науката, в изискуемия по чл. 3, ал. 2 от ПМС № 128/29.06.2017 г. срок, мотивирано писмено предложение за включване на  общинските  училища СУ „Саво Савов” и НУ „Тодор Влайков” в Списъка на средищните  училища в Република България за учебната 2024/2025 година.


По т.2 от дневния ред думата беше дадена на г-н Ангел Геров-Кмет на Община Пирдоп, който запозна Постоянната комисия с Докладна записка относно: Одобряване на партньорство по проект „Повишаване на капацитета на служителите на Агенцията за социално подпомагане във връзка с модернизиране на системите за социална закрила“ за надграждане на дейностите по управление и предоставяне на „приемна грижа“ на областно и национално ниво по Програма „Развитие на човешките ресурси“ 2021 – 2027.
Допълнителни разяснения направи г-жа Милена Мачканова – заместник кмет на Община Пирдоп.
Не постъпиха възражения и предложения по проекта на докладната записка и същата беше подложена на гласуване.

	След проведеното гласуване  с 4 гласа „за”, 0 гласа „против” и 0 гласа „въздържал се” от състава на ПК ЗСПОВОРКМСТ, Постоянната комисия към Общински съвет-Пирдоп беше прието следното Становище: 

На основание чл.21, ал.1, т.23 и ал.2,  чл.59, ал.1 , ал.2 , т.6 от Закон за местното самоуправление и местната администрация, Постоянната комисия предлага на Общински съвет – Пирдоп да подкрепи следния проект за
 
РЕШЕНИЕ :
1. Общински съвет – Пирдоп, одобрява партньорството между Община Пирдоп и Агенция за социално подпомагане по проект „Повишаване на капацитета на служителите на Агенцията за социално подпомагане във връзка с модернизиране на системите за социална закрила“ - КОМПОНЕНТ 1, Програма „Развитие на човешките ресурси“ 2021-2027.
2. Общински съвет – Пирдоп, делегира право на кмета на община Пирдоп да подпише Споразумение за партньорство с Агенцията за социално подпомагане по проект „Повишаване на капацитета на служителите на Агенцията за социално подпомагане във връзка с модернизиране на системите за социална закрила“ - КОМПОНЕНТ 1“ и Споразумение за средствата, предоставяни от републиканския бюджет.

По т.3 от дневния ред на  ПК ЗСПОВОРКМСТ, думата беше дадена на г-жа Кристина Петкова-Председател на ОбС-Пирдоп, която запозна Постоянните комисии с Докладна записка относно: Избор на Общински съветник за заместване на Председателя на Общински съвет – Пирдоп. 
 	Г-жа М. Бръмбева уточни, какво е взето като решение по тази докладна записка на Постоянната комисия по икономика, общинска собственост, инвестиционна политика, териториално устройство, строителство, екология, земеделие и гори към Общински съвет — Пирдоп.
В. Кафеджиев  даде думата за становища по Докладна записка.
Имаше кратки разисквания по докладната записка, относно избора на определен  съветник за временно изпълняващ длъжността Председател на ОбС-Пирдоп, възнаграждението и работното му време. След разискванията се пристъпи към гласуване.
С. Готев изиска да се впише в протокола, че присъстват двама представители от ПП „Ние Идваме“, но не им е дадена възможност да гласуват в постоянната комисия.

В. Кафеджиев предложи на заседанието на ОбС-Пирдоп, всяка политическа сила  да излъчи свой представител, който да изпълнява временно длъжността Председател на ОбС-Пирдоп. 

След проведеното гласуване  с 2 гласа „за”, 0 гласа „против” и 2 гласа „въздържал се” от състава на ЗСПОВОРКМСТ, Постоянната комисия към Общински съвет-Пирдоп беше прието следното Становище: 

	На основание чл.24, ал.2 от Закона за местното самоуправление и местната администрация и чл.16, ал.2 от Правилника за организацията и дейността на Общинския съвет-Пирдоп, неговите комисии и взаимодействието му с Общинската администрация, Постоянната комисия предлага на Общински съвет – Пирдоп да подкрепи следния проект за
 
РЕШЕНИЕ :
Постоянната комисия здравеопазване, социална политика, образование, вероизповедания, обществен ред, култура, младежта, спорт и туризъм към общински съвет-Пирдоп не взе решение по предложението политическите сили да дадат предложения и да бъде избран на заседанието на ОбС - Пирдоп общинския съветник, който ще изпълнява временно длъжността Председател на ОбС-Пирдоп. 

След проведеното гласуване  с 2 гласа „за”, 0 гласа „против” и 2 гласа „въздържал се” от състава на ЗСПОВОРКМСТ, Постоянната комисия към Общински съвет-Пирдоп беше прието следното Становище: 


	На основание чл.24, ал.2 от Закона за местното самоуправление и местната администрация и чл.16, ал.2 от Правилника за организацията и дейността на Общинския съвет-Пирдоп, неговите комисии и взаимодействието му с Общинската администрация, Постоянната комисия предлага на Общински съвет – Пирдоп да подкрепи следния проект за
 
РЕШЕНИЕ :
Постоянната комисия здравеопазване, социална политика, образование, вероизповедания, обществен ред, култура, младежта, спорт и туризъм към общински съвет — Пирдоп не взе решение за следното:
1. Общински съвет – Пирдоп да избере на заседанието на ОбС - Пирдоп временно изпълняващ длъжността Председател на ОбС-Пирдоп. Възлага на общинския съветник, който изберем да организира дейността на Общински съвет – Пирдоп, съгласно чл. 25 от Закона за местното самоуправление и местната администрация и  чл. 16, ал. 1 от Правилника за организацията и дейността на Общинския съвет-Пирдоп, неговите комисии и взаимодействието му с Общинската администрация, за периода на отсъствие на титуляра.
2. Общински съвет – Пирдоп, определя възнаграждение за четиричасов работен ден, съгласно решение №41, по Протокол №2 от проведено заседание на 30.11.2023г. на ОбС-Пирдоп.

По т.4 от дневния ред  на  ПК ЗСПОВОРКМСТ, думата беше дадена на г-жа Кристина Петкова-Председател на ОбС-Пирдоп, която запозна Постоянните комисии с Докладна записка относно: Определяне на цялостния поимененен състав на постоянната комисия по здравеопазване, социална политика, образование, вероизповедания, обществен ред, култура, младежта, спорт и туризъм към Общински съвет — Пирдоп.

В. Кафеджиев  даде думата за становища по Докладна записка.

Отношение взеха: 
М. Бръмбева: Г-н Деян Стоев, Вие давате ли си отвод от членство в постоянната комисия, след като сте предложен?
Д. Стоев: Не съм длъжен да отговоря.
С. Готев: Искам да отбележа, че присъстваме на заседанието двама общински съветника от ПП „Ние Идваме“. Тенденционно не се отбелязва нашия глас при гласуването, тъй като по Решение №121 от Протокол №7 от 25.07.2024г. имаме един наш представител. Отнема ни се възможността да гласуваме.

След разисквания по отношение постоянните комисии към ОбС – Пирдоп и взетите решения от предходната сесия, а именно Решение №121 и Решение №135 по Протокол №7 от 25.07.2024г. на ОбС - Пирдоп се пристъпи към гласуване.


[bookmark: _GoBack]След проведеното гласуване  с 3 гласа „за”, 0 гласа „против” и 1 гласа „въздържал се” от състава на ЗСПОВОРКМСТ, Постоянната комисия към Общински съвет-Пирдоп беше прието следното Становище: 

На основание чл.21, ал.2 в изпълнение на правомощията по чл.21, ал. 1, т.1 от ЗМСМА и чл.40 (2) и (3) от Правилник за организацията и дейността на 06С, неговите комисии и взаимодействието му с Общинската администрация, Постоянната комисия  предлага на Общински съвет – Пирдоп да подкрепи следния проект за

РЕШЕНИЕ:
Общински съвет-Пирдоп допълва Решение №121, по Протокол №7 от проведено заседание на 25.07.2024г., като придобива следния текст:
Общински съвет-Пирдоп избира състав на Постоянната комисия по здравеопазване, социална политика, образование, вероизповедания, обществен ред, култура, младежта, спорт и туризъм, както следва:

Председател: Тодор Иванов
Заместник председател: Васил Кафеджиев
Членове: 
1. Иван Джонгов
2. Георги Панов
3. Мария Бръмбева
4. Симеон Симеонов
5. Деян Стоев

По т.5 от дневния ред  на  ПК ЗСПОВОРКМСТ, думата беше дадена на г-жа Кристина Петкова-Председател на ОбС-Пирдоп, която запозна Постоянните комисии с Докладна записка относно: Прекратяване дейността на временната комисия, създадена с Решение №82, по протокол №5 от 30.05.2024г. на Общински съвет – Пирдоп, по обявена открита процедура за определяне на съдебни заседатели с мандат 2024г. – 2028г. за Софийски окръжен съд.

К. Петкова представи така предложената докладна записка.
Не постъпиха становища по Докладна записка.

След проведеното гласуване  с 4 гласа „за”, 0 гласа „против” и 0 гласа „въздържал се” от състава на ЗСПОВОРКМСТ, Постоянната комисия към Общински съвет-Пирдоп беше прието следното Становище: 

На чл.21, ал.1, т. 1 и т.23 и ал.2 от Закона за местното самоуправление и местната администрация и и чл.54, ал.3 и ал.4 от Правилника за организацията и дейността на общински съвет-Пирдоп, неговите комисии и взаимодействието му с общинската администрация Постоянната комисия  предлага на Общински съвет – Пирдоп да подкрепи следния проект за
РЕШЕНИЕ:
Общински съвет- Пирдоп прекратява дейността на временната комисия създадена с Решение №82, по протокол №5 от 30.05.2024г. на Общински съвет – Пирдоп, по обявена открита процедура за определяне на съдебни заседатели с мандат 2024г. – 2028г. за Софийски окръжен съд.
По т.6 от дневния ред думата беше дадена на г-н Ангел Геров-Кмет на Община Пирдоп, който запозна Постоянната комисия с Докладна записка относно: Присъждане Званието „Почетен гражданин на град Пирдоп". Допълнения по докладната представи г-жа Милена Мачканова – зам. Кмет на Община Пирдоп.
В. Кафеджиев даде думата за становища по Докладна записка. Последва гласуване.

След проведеното гласуване  с 4 гласа „за”, 0 гласа „против” и 0 гласа „въздържал се” от състава на ЗСПОВОРКМСТ, Постоянната комисия към Общински съвет-Пирдоп беше прието следното Становище: 

На основание чл.21 ал.1 т.22 и т.23 от ЗМСМА , във връзка с чл.3 ал.1 и ал.2  от Наредбата за морално стимулиране и признание на физически и юридически лица с особени заслуги към Община Пирдоп, Постоянната комисия  предлага на Общински съвет – Пирдоп да подкрепи следния проект за
 
РЕШЕНИЕ :
Общински съвет – Пирдоп, дава съгласие Алипия Генчов Влайков да бъде удостоен посмъртно със званието „Почетен гражданин на град  Пирдоп’’ за особени заслуги за развитието на гр. Пирдоп и България.
  
	Поради изчерпване на дневния ред, заседанието беше закрито.

